Ta vaatas mind mõtlikult. "Lisaks - teie MF on täis fanaatikuid. Ei ole enam mässavaid provintse, igal pool võetakse MF kodanikku vastu vähemalt viisakalt, teil on infokeskus, mis tagab mugavuse igal pool, kui vaid ette välja uurida, kuhu minna - kogu see heaolu toodab impeeriumi aegu mäletavate inimeste hulgast uusi ja uusi fanaatikuid. Aga mulle ei meeldi nendega põrmugi suhelda,  rääkimata sellest, et mõnest sellisest tüübist võib hakata sõltuma mu töö. Fanaatik ei mõista niikuinii, miks ma tema ideid ei toeta, ta ei hakka seda arutlemagi - olen vaenlane ja kõik." Belo muigas. "Tegelikult olengi, kuigi passiivne. Ma loodan, et sa saad ükskord aru, miks ma midagi MF-i pole ära kaotanud?"